 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ መራሒ ትግራይ ዶር ደብረጽዮን ገብረሚካኤል ቃልሱ ከሕይል ምዃኑ ገሊጹ 24 ሕዳር 2020 ምንጪ ስእሊ, Getty Images መራሒ ክልላዊ መንግስቲ ትግራይ ዶክተር ደብረጽዮን ገብረሚካኤል ሓይልታት ጸጥታ ትግራይ ኢዶም ንክህቡ ዳግማይ 72 ሰዓታት ተዋሂቡዎም ኣሎ ንዝብል መጠንቀቕታ ቀዳማይ ሚኒስትር ኣብዪ ኣሕመድ ብምንጻግ ኣብቲ ዝካየድ ዘሎ ኲናት መንግስቲ ትግራይ ቃልሱ ከም ዘሐይል ተዛሪቡ ብተወሳኺ መቐለ ብሓይልታት ሰራዊት ምክልኻል ተኸቢባ እያ ንዝብል መግለጺ መንግስቲ ፌደራል ነጺጉዎ ኣብቲ ሰለስተ ሰሙን ኣቑጺሩ ዘሎ ሓይልታት መንግስቲ ኢትዮጵያን ሓይልታት ጸጥታ ትግራይን ዘካይዱዎ ዘለው ኲናት ብኣማኢት ዝቑጸሩ ሰባት ሞይቶም ክኾኑ ከም ዝኽእሉ ይግለጽ እንተኾነ ብዝሒ ኣብዚ ኲናት ዝሞቱ ሰባት ብንጹር ስለዘይተፈልጠ እምበር ዝያዳ እቲ ዝግለጽ ክኸውን ከምዝኽእል ይግመት ክሳብ ሕጂ ድማ ብዓሰርታት ኣሽሓት ዝቑጸሩ ዜጋታት ካብ መረበቶም ተመዛቢሎም ይርከቡ ውድብ ሕቡራት ሃገራት እዚ ጎንጺ ከቢድ ሰብኣዊ ቅልውላው ከስዕብ ይኽእልዩ ብምባል ኣጠንቂቑ ኣሎ ብሰንበት ቀዳማይ ሚኒስትር ኣብዪ ኣሕመድ ሓይልታት ጸጥታ ትግራይ ሕጂውን ኢድኩም ንክትህቡ ግዜ ገደብ 72 ሰዓታት ተዋሂቡኩም ኣሎ ምባሉ ይፍለጥ ሰራዊት ምክልኻል ብወገኑ ኣስታት ፍርቂ ሚልዮን ህዝቢ ዝነብረላ ከተማ መቐለ ተኸቢባ ከም ዘላ ብምግላጽ ህዝቢ ነብሱ ከድሕን እንተዘየሎ ግን ምሕረት ኣይህልውን ክብሉ ኣጠንቂቐም ነይሮም እንተኾነ ፕሬዝደንት መንግስቲ ትግራይ ዶክተር ደብረጽዮን እቲ ቀዳማይ ሚኒስትር መን ምዃንና ኣይፈልጥን ንሕና ሰብ መትከል ኢና መሰል ርእሰ ምሕደራ ክልልና ንምውሓስ ክንመውት ድልዋት ኢና ክብል ንኤኤፍፒ ተዛሪቡ ንክልል ትግራይ ዝመርሕ ዘሎ ህወሓት ብ1 991 ዓ.ም ኣቆጻጽራ ኤውሮጳ ንስርዓት ደርግ ክምሓው ዝኽኣለ ጥንኩር ሓይሊ ከምዝነበሮ ይፍለጥ ከም ጸብጻብ ሮይተርስ ድማ ዶክተር ደብረጽዮን ነቲ መቐለ ኣብ ክባ ኣእቲናያ ዝብል ዘረባ መንግስቲ ፌደራል ኣብ ሰለስተ ግንባራት ምስተስዓሩ ሰራዊቶም ዳግም ክሳብ ዝተኣኻኸብ ዝፈጠሩዎ እዩ ክብል ነጺግዎ መራሒ መንግስቲ ክልል ትግራይ ዶር ደብረጽዮን ገብረሚካኤል መንዩ? 